สผ.จูบปากอินโดฯ
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 13 ก.ย. 2553...ตลาดหุ้นท้ายสัปดาห์ฟื้นตัวอย่างระมัดระวัง ดัชนียืนปิดบวกที่ 924.57 จุด บวก 3.08 จุด...ต่างชาติซื้อสุทธิ 2,165 ล้านบาท ...ตราบใดที่ต่างชาติยังไม่ได้ขนเงินกลับจริงจัง หุ้นใหญ่พลังงานเป็นเป้าหมายที่ถูกซื้อซื้อได้ ดูสัญญาณจาก ปตท. (PTT) ท้ายตลาดมีแรงซื้อกลับ เป็นกลุ่มเดียวที่พาดัชนีถึงเป้าหมาย 1,000 จุด ได้ไม่ยาก แต่ต้องไม่มีมาตรการสกัดเงินเข้าออกของต่างชาติ มาขวาง ...หุ้น ปตท.สผ. (PTTEP) ขึ้นแรงๆ ไม่ได้สักที เจอข่าวเรียกค่าปรับก้อนมหึมา 7 หมื่นล้านบาท เร็วๆ นี้น่าจะมีข่าวดี หลังบริษัทแอบไปเจรจากับรัฐมนตรีอินโดนีเซีย ว่าจะยินดีจะชดใช้ค่าเสียหาย ด้วยการสั่งซื้อปาล์มน้ำมันถ่านหินและจ้างแรงงานอินโดนีเซียเพิ่มขึ้น แว่วมาว่า ผลเจรจาออกมาดีมากๆๆ อย่างนี้น่าจะกระตุ้นให้หุ้น PTTEP คึกคัก...กลุ่มแบงก์คึกคักได้ หายตื่นผลกระทบลดค่าต๋ง ไม่ได้ปุ๊บปั๊บ แต่ลากยาวไปกลางปีหน้า ยังเป็นเสือนอนกินอีกหลายเดือน ไม่ต้องห่วง ...แมกซ์ เมทัล คอร์ปอเรชั่น (MAX) เปิดหวูดให้สัญญาณมาแต่ไกล เห็นใครซื้อก็ไม่ตื่นเต้นเท่ากับเห็นรายใหญ่ชื่อ &#8220;ฉาย บุนนาค&#8221
13 ก.ย. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 13 ก.ย. 2553...ตลาดหุ้นท้ายสัปดาห์ฟื้นตัวอย่างระมัดระวัง ดัชนียืนปิดบวกที่ 924.57 จุด บวก 3.08 จุด...ต่างชาติซื้อสุทธิ 2,165 ล้านบาท ...ตราบใดที่ต่างชาติยังไม่ได้ขนเงินกลับจริงจัง หุ้นใหญ่พลังงานเป็นเป้าหมายที่ถูกซื้อซื้อได้ ดูสัญญาณจาก ปตท. (PTT) ท้ายตลาดมีแรงซื้อกลับ เป็นกลุ่มเดียวที่พาดัชนีถึงเป้าหมาย 1,000 จุด ได้ไม่ยาก แต่ต้องไม่มีมาตรการสกัดเงินเข้าออกของต่างชาติ มาขวาง ...หุ้น ปตท.สผ. (PTTEP) ขึ้นแรงๆ ไม่ได้สักที เจอข่าวเรียกค่าปรับก้อนมหึมา 7 หมื่นล้านบาท เร็วๆ นี้น่าจะมีข่าวดี หลังบริษัทแอบไปเจรจากับรัฐมนตรีอินโดนีเซีย ว่าจะยินดีจะชดใช้ค่าเสียหาย ด้วยการสั่งซื้อปาล์มน้ำมันถ่านหินและจ้างแรงงานอินโดนีเซียเพิ่มขึ้น แว่วมาว่า ผลเจรจาออกมาดีมากๆๆ อย่างนี้น่าจะกระตุ้นให้หุ้น PTTEP คึกคัก...กลุ่มแบงก์คึกคักได้ หายตื่นผลกระทบลดค่าต๋ง ไม่ได้ปุ๊บปั๊บ แต่ลากยาวไปกลางปีหน้า ยังเป็นเสือนอนกินอีกหลายเดือน ไม่ต้องห่วง ...แมกซ์ เมทัล คอร์ปอเรชั่น (MAX) เปิดหวูดให้สัญญาณมาแต่ไกล เห็นใครซื้อก็ไม่ตื่นเต้นเท่ากับเห็นรายใหญ่ชื่อ “ฉาย บุนนาค” ให้ลุ้นระทึกได้ตลอดเวลา ตามลีลาเข้าออกของหุ้นจนลืมกันไม่ลง...อนาคตประมูล 3จี ยังลูกผีลูกคน ฟ้องกันให้วุ่น งานนี้ กสท โทรคมนาคม (CAT) ลงมาเล่นเอง ยื่นฟ้องคณะกรรมการกิจการโทรคมนาคมแห่งชาติ (กทช.) ต่อศาลปกครองไปแล้ว...คนเล่นหุ้นสื่อสารเริ่มเสียวๆ หากศาลสั่งคุ้มครองชั่วคราว ยุติการประมูลใบอนุญาต 3จี ที่จะมีขึ้นสัปดาห์หน้า (20 ก.ย.) ฉะนั้นหุ้นสื่อสารเก็งกำไรได้ แต่ต้องระวังเกาะติดข่าวใกล้ชิดเพื่อพิชิตหุ้นให้ชนะ